**Generalforsamling i Amager Skakforening**

Tirsdag d. 23. april 2024 kl. 19:30 i Prismen, Holmbladsgade 71.

**Dagsorden:**

1. **Ordstyrer og referent vælges**

 *Johnny Sørensen valgt til ordstyrer*

2. **Formanden giver sin årsberetning for sæson 2023/24.**

 *Beretningen blev godkendt, se bilag*

3. **Kassereren gennemgår klubbens regnskab. Herunder fastsættelse af kontingent.**

 *Regnskab, budget og uændret kontingent blev godkendt, se bilag*

4. **Klubben vælger bestyrelsesmedlemmer, herunder formand**

På valg er: Jens Gade, Johnny Sørensen og Ole Pedersen

Jens Gade og Johnny Sørensen er villige til genvalg, Ole Pedersen ønsker ikke genvalg.

*Michael Nielsen blev valgt til bestyrelsen, Christian Thelin blev suppleant. Jens Gade og Johnny Sørensen blev genvalgt. Johnny overtager gradvist kassererposten.*

5. **Indkomne forslag:** *Ingen*

6. **Foreningens 100 års jubilæum i 2026**

Vi har fået tilsagn om, at Jubilæet bliver markeret med en reception på Københavns Rådhus mandag den 12. oktober kl. 10 – 11.30 med officiel modtagelse, rådhuspandekager osv.

Der arbejdes med forskellige aktiviteter i uge 42 i 2026, bl.a. vil vi forsøge at arrangere en normgivende stormesterturnering på rådhuset. Endvidere kan der evt. laves et jubilæumsskrift. Nedsættelse af en planlægningsgruppe.

*Bestyrelsen forsøger at skaffe tilskud fra Fonde o.lign. til betaling for lån af Rådhusets festsal til stormesterturneringen.*

*1-2 medlemmer uden for bestyrelsen opfordres til at melde sig til plan-lægningsgruppen. Der ønskes aktiviteter og oplevelser for alle medlemmer, herunder juniorer. Der er foreløbig hensat 50.000 kr. til jubilæet.*

7. **Juniorarbejdet**

*Se formandsberetningen. Der er pt. 54 juniormedlemmer. Medlemmerne opfordres til at komme om tirsdagen kl. 17.15 og spille med juniorerne. Ingen juniorforældre deltog i generalforsamlingen*.

8.  **Modtagelse af nye medlemmer**

*De nye medlemmer har generelt følt sig godt modtaget. Der ønskes flere muligheder for bare at komme og spille. Det blev besluttet at genoplive Skakcaféen om torsdagen og oprette en gruppe på facebook eller Instagram, hvor man kan kontakte hinanden og spørge, hvem der kommer. Christian Thelin vil undersøge mulighederne. Der indkøbes en kogekedel og neskaffe.*

9. **Voksenundervisningen**

*Erik vil opdatere kalenderen frem til sommerferien, således at der er undervisning hver anden torsdag og skakcafé de andre torsdage. Husk torsdag den 2. maj er aflyst.*

9. **Det sociale liv i klubben**

*Bestyrelsen vil lave tiltag, f.eks. fælles ture til turneringer, fællesspisning, junior-voksen matcher. Gode idéer fra medlemmerne efterlyses.*

10. **Eventuelt**

 *Løs snak om klubbens udvikling, turneringer, undervisning.*

*Der deltog 17 medlemmer i generalforsamlingen.* - Ref. SL